Den 16-årige dreng, der stod bag stadiondrabet kommer for landsretten allerede til oktober

Dommen på de fire års fængsel var i anklagemyndighedens øjne ikke nok. Dommen blev anket efter få dage, og det er nu bestemt, hvornår sagen bliver genåbnet. -Jeg kan bekræfte, at vi netop har fået meddelelsen om, at sagen kommer for landsretten i oktober, siger vicestatsadvokat Kirsten Dyrmann til NORDJYSKE Medier. Anklagemyndigheden ankede både skyldsspørgsmålet og strafudmålingen. De vil have den 16-årige dømt for drab - ikke for dødsvold - og samtidig have sat straffen op til mindst syv års fængsel. Den 16-årige skal møde i landsretten 21. 22. og 23. oktober.